ગુજરાતમાં આજે લોકસભાની તમામ એવી 26 સીટોની સાથે સાથે વિધનાસભાની 7 સીટો પર મતદાન હાથ ધરવામાં આવ્યું હતું. મતદાનને લઈને ગુજરાતમાં લોકો ભારે ઉત્સાહિત જણાઈ રહ્યાં હતાં. રાજ્યભરમાં ઠેર ઠેર લોકો પોતાના મતાધિકારનો ઉપયોગ કરતા જોવા મળતા હતાં. ગુજરાતના મુખ્યમંત્રી અને ભાજપના વડાપ્રધાન પદના ઉમેદવાર નરેન્દ્ર મોદીએ અમદાવાદના રાણીપ ખાતેથી પોતાના મતાધિકારનો ઉપયોગ કરતા મત આપ્યો હતો. તેવીજ રીતે નરેન્દ્ર મોદીના ખાસ ગણાતા અને હાલ ઉત્તર પ્રદેશનાં પ્રભારીની જવાબદારી સંભાળી રહેલા અમિત શાહે પણ પોતાના મતદાનનો ઉપયોગ કર્યો હતો. રન મસીન તરીકે ઓળખાતા ક્રિકેટર ચેતેશ્વર પુજારાએ દુબઈ ખાતે રમાઈ રહેલી IPLમાંથી પોતાનો કિમતી સમય કાઢીને રાજકોટ આવ્યો હતો અને પોતાનો મત આપ્યો હતો.